**APSTIPRINĀTS**

Liepājas pilsētas domes Iepirkumu komisijas

2019.gada 9.oktobra sēdē, protokols Nr.2

***Par atklāta konkursa “Pašvaldības iedzīvotāju informēšanas un iesaistes veicināšanas E-platformas izstrāde un uzturēšana” (LPP 2019/102) nolikuma skaidrojumiem.***

|  |  |
| --- | --- |
|  | |
| **1.jautājums** | Jau iepriekš gandrīz identisks iepirkums tika izsludināts 2019.gada 25.jūlijā, kas Liepājas pilsētas pašvaldība izsludināja atklātu konkursu “Pašvaldības iedzīvotāju informēšanas un iesaistes veicināšanas E-platformas izstrāde un uzturēšana”, id.nr. LPP 2019/68, turpmāk tekstā – iepirkums.  Salīdzinot abus iepirkumus ir secināms, ka pasūtītājs iepirkuma priekšmeta aprakstos papildus ir pievienojis norādes uz bezskaidras naudas norēķinu nodrošināšanu, nodrošinot maksas saņemšanu un uzskaites pakalpojumu.  Taču pēc būtības tehniskā specifikācijā nav noteiktas nekādas papildus prasības attiecībā uz maksas saņemšanu un uzskaites pakalpojumu saņemšanu.  Vai esam pareizi sapratuši, ka šie ir tikai formāli labojumi, kas pēc būtības nemaina sākotnējā iepirkuma priekšmetu un tam izvirzītās prasības? Ja ir kādas izmaiņas attiecībā tieši uz tehnisko izpildījumu, lūdzam norādiet konkrēti kādas. |
| **Skaidrojums** | Tehniskajās specifikācijās nav aprakstīts konkrēts tehniskais izpildījums, kā arī attiecībā uz tehnisko izpildījumu prasības nav noteiktas. Tehniskais izpildījums ir Izpildītāja piedāvātais risinājums, lai izpildītu tehniskajās specifikācijās izvirzītās prasības un vajadzības. |
|  | |
| **2.jautājums** | Jau iepriekš rakstījām, ka iepirkuma nolikuma 12.pielikumā iepriekš bija noteikts, ka līguma ietvaros iespējams, būs nepieciešama integrācija ar konkrētām Liepājas pilsētas pašvaldības sistēmām, kuras izstrādājis SIA “ZZ DATS”.  Savukārt jaunajā iepirkumā 12.pielikumā ir savādāk norādīts, ka šāda integrācija nepieciešama, ja tas nepieciešams risinājuma funkcionalitātes nodrošinājumam un esošā integrācija nenodrošina visu vajadzīgo datu apmaiņu.  Līdz ar to jebkurā gadījumā, lai izvērtētu iespējamos integrācijas risinājumus, to darbietilpību un līdz ar to paredzamās izmaksas, kas jāiekļauj piedāvājuma cenā, ir nepieciešams saņemt SIA “ZZ DATS” minēto sistēmu programmatūru, pieejas un programmatūras kodus, sistēmu arhitektūras aprakstus, sistēmas programmatūras dokumentāciju. |
| **Skaidrojums** | Atsevišķos gadījumos Pasūtītājam tā funkciju izpildes pilnvērtīgai nodrošināšanai ir piešķirtas informācijas sistēmu lietošanas tiesības, turklāt Pasūtītājs nav informācijas sistēmu pārzinis vai turētājs, proti, pasūtītājam visos gadījumos nav iespējas vai tiesības izpaust šādu informāciju. Tā kā informācijas sistēmas lietotājs ir vienojies ar attiecīgo autortiesību subjektu par šā objekta izmantošanu, informējam, ka sistēmas Autortiesības pieder Sabiedrībai ar ierobežotu atbildību "ZZ Dats". Kas attiecas uz valsts informācijas sistēmām un integrētām valsts informācijas sistēmām, ar kurām iespējams būtu nepieciešams izveidot integrāciju, informāciju par tām iespējams iegūt valsts informācijas sistēmu reģistrā un pie attiecīgās sistēmas pārziņa vai turētāja. Ņemot vērā iepriekš minēto, Pasūtītājam nav iespējams izsniegt prasīto informāciju un dokumentāciju. |
|  | |